wickkiey/tamil-wikipedia-chunked huggingface dataset:
# அணி இலக்கண நூல்கள்

## அணி இலக்கண நூல்கள் (காலநிரல்)

##### 1
| நூல் | ஆசிரியர் | ஆண்டு | யாப்பு | பாடல் | குறிப்பு |  |
| --- | --- | --- | --- | --- | --- | --- |
| தொல்காப்பியம் | தொல்காப்பியர் | கி.மு. 500-300 | நூற்பா | உவம இயல் பகுதியில் உள்ளவை | மூல நூல் |  |
| அணியியல் | அகத்தியர் | 8 ஆம் நூற்றாண்டு | நூற்பா | - | நூல் முழுமைநிலையில் கிடைக்கவில்லை |  |
| வீரசோழியம் | புத்தமித்திரர் | 11 ஆம் தூற்றாண்டு | கட்டளைக் கலித்துறை | 39 | வடமொழியில் 'தண்டி' என்பவர் எழுதிய இலக்கணத்தைத் தழுவியது |  |
| தண்டியலங்காரம் | தமிழ்ப் புலவர் தண்டி | 12 ஆம் நூற்றாண்டு | நூற்பா | 125 | வடமொழியில் 'தண்டி' என்பவர் எழுதிய இலக்கணத்தைத் தழுவியது. பொருவியல், பொருளணி, சொல்லணி என்னும் தலைப்புகளில் உணிகளை விளக்குவது |  |
| மாறன் அலங்காரம் | திருக்குருகைப் பெருமாள் கவிராயர் | 16 ஆம் நூற்றாண்டு | நூற்பா | எடுத்துக்காட்டு | பாயிரம், பொது, பொருளணி, சொல்லணி, எச்சவியல் பகுதிகளாகப் பிரிக்கப்பட்டுள்ளது. | } |  
##### 2
| நூல் | ஆசிரியர் | நூற்றாண்டு | யாப்பு | பாடல் | குறிப்பு |  |
| --- | --- | --- | --- | --- | --- | --- |
| இலக்கண விளக்கம் | வைத்தியநாத தேசிகர் | 17 | நூற்பா | 90 | 5 இலக்கணங்களைக் கூறும் இந்த நூலில் அணி இலக்கணம் என்பது ஒரு பகுதி நூற்பா 620 முதல் 709 வரை உள்ள நூற்பாக்களில் சொல்லப்பட்டுள்ளது. |  |
| குவலயானந்தம் | மாணிக்க வாசகர் | 19 | நூற்பா | 132 | அணியியல் என்னும் பகுதி, நூற்பா 151 முதல் 282 வரை |  |
| அணி இலக்கண வினாவிடை | விசாகப் பெருமாள் ஐயர் | 19 | உரைநடை | - | இது ஒரு தொகுப்பு நூல் |  |
| சந்திராலோகம் | முத்துசாமி ஐயங்கார் | 19 | நூற்பா | 126 | சந்திரலோகம் என்னும் நூலின் மொழிபெயர்ப்பு |  |
| தண்டியலங்கார சாரம் | சீனிவாசராகவாசாரி | 19 | உரைநடை | - | தண்டி என்னும் வடமொழி நூலின் சுருக்கம் |  |
| தொனி விளக்கு | சுப்பிரமணிய சாஸ்திரி | 20 | உரைநடை | - | தண்டி என்னும் வடமொழி நூலின் மொழிபெயர்ப்பு | } |
# அணி இலக்கண நூல்கள்

## பிற நூல்கள்

- வடமொழியில் ஜயதேவர் என்பவர் எழுதிய சந்திராலோகம் என்ற நூல், முத்துசாமி ஐயங்கார் என்பவரால் தமிழில் மொழி பெயர்க்கப்பட்டது. இதில் 100 பொருளணிகள் கூறப்பட்டுள்ளன. இதன் காலம் 19-ஆம் நூற்றாண்டின் இறுதியாகும்.
- வடமொழியில் அப்பைய தீட்சிதரால் செய்யப்பட்ட குவலயானந்தம் மீனாட்சிசுந்தர கவிராயரால் தமிழில் மொழிபெயர்க்கப்பட்டது. இதில் 124 பொருளணிகள் கூறப்பட்டுள்ளன. இதன் காலம் 19 -ஆம் நூற்றாண்டாகும்.
- முத்துவீரியம் என்பது முத்துவீரிய உபாத்தியாயர் என்பவரால் இயற்றப்பட்டது. ஐந்திலக்கணமும் கூறுவது. இந்நூல் பற்றி பிற செய்திகள் கிடைக்கவில்லை.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# முத்தகச் செய்யுள்

**முத்தகம்** என்பது தண்டியலங்காரம் கூறும் செய்யுள் வகை நான்கினுள் முதலாவதாக அமைந்த ஒன்றாகும். தனியே நின்று ஒரு பொருளைத் தந்து முடிவடைந்து விடுவது முத்தகச் செய்யுளாகும். இச்செய்யுளில் சொல்ல வந்த கருத்து ஒரே பாடலில் சொல்லி முடிவடைந்துவிடும்.
# முத்தகச் செய்யுள்

## சான்று

"'''என்னேய் சில மடவார் எய்தற் கெளியவோ
'''பொன்னே! அனபாயன் பொன்னெடுந்தோள்- முன்னே
'''தனவே என்றாளும் சயமடந்தை தோளாம்
புனவேய் **மிடைந்த பொருப்பு."**  
இச்செய்யுளில் அனபாயனது மலை போன்ற நெடுந்தோள்கள் எய்தற்கெளியவோ என்று ஒரு செய்யுளின் கண்ணேயே பொருள் முற்றுப்பெற்றதால் இது முத்தகம் என்ற செய்யுள் வகையாகும்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# தொகைநிலைச் செய்யுள்

**தொகைநிலைச் செய்யுள்** என்பது ஒருவராலோ அல்லது பலராலோ உரைக்கப்பட்டு பல பாட்டாய் வருவனவும், பொருள், இடம், காலம், தொழில், பாட்டு, அளவு, ஆகியவற்றினை அடிப்படையாகக் கொண்டு ஒன்றாகத் தொகுக்கப்பட்டு தொகை எனப்பெயர் பெற்றனவும் ஆகிய செய்யுள்கள் ஆகும். இவற்றுள் ஒருவராலோ பலராலோ இயற்றப்படுவது தொகை என்பது பொதுவான இலக்கணம். பொருள் முதலியவற்றால் ஒத்திருந்து தொகை எனப் பெயர்பெறுவன என்பது சிறப்பிலக்கணம். இவை தவிர பிறவற்றால் தொகை எனப் பெயர் பெறுவனவும் உள்ளன.
# தொகைநிலைச் செய்யுள்

## சான்று

- திருக்குறள் - ஒருவரால் இயற்றப்பட்டது
- நெடுந்தொகை - பலரால் இயற்றப்பட்டது
- புறநானூறு - (புறம் என்ற பொருள் பற்றி) பொருளால் தொகுக்கப்பட்டது.
- களவழி நாற்பது - இடத்தால் தொகுக்கப்பட்டது.
- கார் நாற்பது - காலத்தால் தொகுக்கப்பட்டது.
- ஐந்திணை ஐம்பது - தொழிலால் தொகுக்கப்பட்டது.
- கலித்தொகை - பாட்டால் தொகுக்கப்பட்டது.
- குறுந்தொகை - அளவால் தொகுக்கப்பட்டது.
- இனியவை நாற்பது - பண்பால் தொகுக்கப்பட்டது.
- திரு அங்க மாலை - சினையால் தொகுக்கப்பட்டது.
இவற்றில் இனியவை நாற்பதும், திருவங்கமலையும் பண்பு, சினை என்ற பிறவற்றால் தொகுக்கப்பட்டதற்கு சான்றாகும்.  
தா.ம. வெள்ளைவாரணம் ,'தண்டியலங்காரம், திருப்பனந்தாள் மட வெளியீடு. 1968
# மட்டக்களப்பு

**மட்டக்களப்பு** (, ) இலங்கையின் கிழக்குக் கரையோரம் அமைந்துள்ள முக்கிய நகரங்களுள் ஒன்று. இது நாட்டின் ஒன்பது மாகாணங்களுள் ஒன்றான கிழக்கு மாகாணத்திலுள்ள மிகப் பெரிய நகரமும், மட்டக்களப்பு நிர்வாக மாவட்டத்தின் தலைநகரமும் ஆகும். தமிழ் மக்களைப் பெரும்பான்மையாகக் கொண்ட மட்டக்களப்பு மாவட்டத்தில் பெருமளவில் முஸ்லிம் மக்களும் வாழ்கின்றனர். மட்டக்களப்பானது "மீன் பாடும் தேன் நாடு" என அழைக்கப்படுகின்றது. இதன் எல்லைகளாகத் திருகோணமலை, பொலன்னறுவை, அம்பாறை ஆகிய மாவட்டங்கள் அமைகின்றன. கொழும்பிலிருந்து இது 301 கி.மீ. தொலைவில் அமைந்துள்ளது.
# மட்டக்களப்பு

## சொல்லிலக்கணம்

மட்டக்களப்பு எனும் சொல் எப்படி தோற்றம் பெற்றது என்பதில் வெவ்வேறான கருத்துக்கள் காணப்படுகின்றன. பலதடவைகள் மட்டக்களப்பு பிரதேசம் சிங்கள அரசின் ஆட்சிக்குட்பட்டு இருந்ததால் சிங்களச் சொற்களின் தாக்கம் மட்டக்களப்பில் கலந்திருக்கலாம் என கருதப்படுகிறது. சிங்களத்தில் சேறு என்பதைக் குறிக்கும் "மட்ட" என்ற பதமும், வாவியால் அப்பிரதேசம் சூழப்பட்டதால் நீர் தேங்கியிருக்கும் இடத்தினைக் குறிக்கும் "களப்பு" என்ற பதமும் சேர்ந்து மட்டக்களப்பு எனும் சொல் உருவாகியது என்ற கருத்தும் உள்ளது.  
மட்டக்களப்பு மான்மியம் கூறுவதன்படி, இலங்கைமீது படையெடுத்த வட இந்திய முற்குகர், கிழக்குப் பக்கம் தமது ஓடத்தைச் செலுத்தி, மட்டக்களப்பு வாவியின் எல்லை வரை சென்று, அதற்கு அப்பாற் செல்ல வழியில்லாததால் *இது மட்டும் மட்டடா மட்டக்களப்படா* (இந்தக்களப்பு இதுவரையும்தான்) எனக் கூறி மட்டக்களப்பு எனும் பெயரை இட்டனர். "மட்டமான" களப்பு என்பதனால் "மட்டக்களப்பு" எனவும் கூறப்படுகிறது. மட்டமான என்றால் சமதரையான என்றும் அர்த்தம் கொள்ளலாம். மட்டக்களப்பைக் குறிக்கும் ஆங்கிலச் சொல்லான 'Batticaloa' (*பற்றிக்கலோ*) போர்த்துக்கீச சொல்லிலிருந்து உருவாகியது.
# மட்டக்களப்பு

## மீன் பாடும் தேன் நாடு - பெயர்க் காரணம்

| *பாடுமீனின் ஒலி* |
| --- |
| } |
கல்லடிப் பாலத்திலிருந்து (லேடி மன்னிங் பாலம்) சப்தமற்ற இரவு நேர முழுமதி தினங்களில் அவதானிக்கும் போது ஓர் இன்னிசை கேட்பதாகக் கூறப்படுகிறது. இது ஊரிகளினுள் நீர் புகுந்தெழுவதால் ஏற்படும் இசையென நம்பப்படுகின்றது. இதனை இலக்கியங்களில் 'நீரரமகளீர் இசைக்கும் இசை' என வர்ணிக்கப்படுகிறது. ஆயினும் மீன்கள்தான் இசையெழுப்பின என்ற கருத்தும் பிரதேசவாசிகளிடம் காணப்படுகிறது. இதன் காரணமாக மட்டக்களப்பு 'மீன் பாடும் தேன் நாடு' எனப் பன்னெடுங் காலமாக அழைக்கப்படுகின்றது.  
கத்தோலிக்க குருவான அருட்தந்தை லாங் (Fr. Lang) என்பவர் 'இவ் மீனிசையை' ஒலிப்பதிவு செய்து இலங்கை ஒலிபரப்புக் கூட்டுத்தாபனம் ஊடாக 1960களில் ஒலிபரப்பினார் என்று சொல்லப்படுகிறது.  
மீனிசை பற்றிப் பல கருத்துக்கள் இருந்தபோதிலும் மட்டக்களப்பானது *மீன் பாடும் தேன் நாடு* என்றே நோக்கப்படுகிறது. பல மட்டக்களப்புசார் அரச திணைக்களங்கள், பாடசாலைகள், கழகங்கள், நிறுவனங்கள் போன்றவற்றின் இலச்சினைகள் மீன் அல்லது கடற்கன்னி உருவம் கொண்டதாகக் காணப்படுவது மட்டக்களப்பிற்கும் 'மீன் பாட்டிற்கும்' உள்ள தொடர்பைக் காட்டுகிறது.
# மட்டக்களப்பு

## மட்டக்களப்பு வரலாறு

### ஆரம்ப வரலாறு

இற்றைக்கு 2500 வருடங்களுக்கு முன்னர் மட்டக்களப்பில் மக்கள் இங்கு வாழ்ந்தார்கள் என்பதற்கு பல்வேறு புராண மற்றும் தொல்லியல் சான்றுகள் உள்ளன. இந்துக்களின் மிகவும் புராதனமான நூலாகிய இரமாயணமும்கூட, இங்கு அமைந்துள்ள மாமாங்கேஸ்வரர் ஆலயமும் அதன் தீர்த்தக்கேணியும் அனுமனால் உருவாக்கப்பட்டது எனக்கூறுகிறது. தொலெமியின் (கி.பி 90 – 168) வரைபடம் மட்டக்களப்பு உள்ளிட்ட கிழக்குக் கரையோரப் பகுதியை நாகதீபம் எனக்குறிப்பிடுவதாகக் கருத்து நிலவுகின்றது. எனவே இங்கு நாகர் வாழ்ந்தனரெனக் கருத இடமுள்ளது கி.மு. 540 இல் விஜயன் பாண்டிநாட்டிலிருந்து கொண்டுவந்த தமிழர்களைக் கதிரவெளி எனுமிடத்தில் குடியேற்றினான் எனச் சிங்கள நூல்கள் கூறுகின்றன. அப்பகுதியில் வேடர் வாழ்ந்தனர் எனவும் அச்சரித்திர நூல்கள் கூறுகின்றன. அக்காலப் பகுதியில் சிங்கள அரசர்களின் ஆட்சியின் கீழ் மட்டக்களப்பு இருந்தது. கி.பி. 1 தொடக்கம் 13ம் நூற்றாண்டுக் காலப்பகுதிகளில் இடம்பெற்ற தென்னிந்தியப் படையெடுப்பினால் இப்பகுதியில் குடியேற்றம் நடந்தது. சோழ அரசன் குளக்கோட்டன் காலப்பகுதியில் (கி.பி 425) வன்னியர் எனும் ஏழு சிற்றரச பிரதிநிதிகள் இப்பகுதியை ஆண்டனர். இதன் பின்னர் கண்டி சிங்கள அரசர்களின் கீழ் தமிழ் பிரதிநிதிகளினால் ஆளப்பட்டது.
# மட்டக்களப்பு

## மட்டக்களப்பு வரலாறு

### மேலைத்தேயர் ஆட்சி

கண்டி அரசனின் ஆட்சிக்கு உட்பட்டிருந்த மட்டக்களப்பு 1622 இல் போர்த்துக்கேயர் வசமானது. ஆயினும் கிறித்தவ பாதிரிமார்களின் தொடர்பு 1530 காலப்பகுதியில் ஏற்பட்டது. போர்த்துக்கேயரின் அத்துமீறல் காரணமாகப் பல போடிமார் கலகத்தில் ஈடுபட்டு பின்னர் கைது செய்யப்பட்டனர். போர்த்துக்கேயர் ஆட்சியில் "தோம்பு" எனப்படும் வரி அறவிடும் முறை இப்பகுதியில் அறிமுகப்படுத்தப்பட்டது. மட்டக்களப்பில் போர்த்துக்கேயர் ஆட்சி ஏற்படுத்திய சிறு காலத்தில் ஒல்லாந்தர் தாக்குதல் நடத்தி, 1637 இல் மட்டக்களப்பினை தங்கள் ஆட்சியின் கீழ் கொண்டு வந்தனர். ஒல்லாந்தருக்கு எதிராகவும் போடிமார் கலகம் ஏற்படுத்தினர். 1700 காலப்பகுதியில் இப்பகுதியில் சீரான ஆட்சியைக் கண்டி அரசன் மற்றும் சில போடிமார்களின் ஒத்துழைப்போடு ஓல்லாந்தர் ஏற்படுத்தினர். இவர்களின் ஆட்சியைத் தொடர்ந்து 1802 இல் ஆங்கிலேயர் ஆட்சி ஏற்பட்டது. ஆங்கிலேயர்களுக்கு எதிராகவும் கண்டி ஆட்சியாளர்களுக்குச் சார்பாகவும் மட்டக்களப்புப் போடிமார் செயற்பட்டனர். ஆயினும் பின்னர் சிலர் கிறித்தவ சமயத்திற்கு மதம் மாறினர். ஆங்கிலேயர் ஆட்சியில் இப்பகுதி பல முன்னேங்களைக் கண்டது. கல்வி முறை, உட்கட்டுமானம் எனப் பல துறைகளில் முன்னேற்றம் ஏற்பட்டது.
# மட்டக்களப்பு

## மட்டக்களப்பு வரலாறு

### சுதந்திரத்தின் பின்

இலங்கை சுதந்திரம் அடைந்தபோது மட்டக்களப்புப் பிரதேசம் (தற்போதைய மட்டக்களப்பு, அம்பாறை மாவட்டப் பகுதிகள்) 6998 சதுர கிலோமீட்டர் பரப்பளவும் 202,987 சனத்தொகையையும் கொண்டிருந்தது. 1960 இன் பின்னர் மட்டக்களப்பு மாவட்டத்திலிருந்து அம்பாறை மாவட்டம் பிரிக்கப்பட்டது. ஈழப் போர் ஆரம்பித்தபோது, அதன் தாக்கம் இங்கும் பரவியது. இந்திய அமைதி காக்கும் படையினர் பிரசன்னம், அவர்களுடனான போர் என்பன இப்பகுதியில் மேலும் தாக்கத்தை ஏற்படுத்தியது. 2007 வரை பெரும் பகுதி விடுதலைப் புலிகளின் கட்டுப்பாட்டில் இருந்தது.
# மட்டக்களப்பு

## புவியியல்

### புவியியல்

மட்டக்களப்பு மாவட்டம் வாவியால் இரு பிரிவாகப் பிரிக்கப்பட்டுள்ளது. அவற்றில் ஒருபகுதி எழுவான்கரை (சூரியன் எழும் பகுதி அ-து கிழக்குப்பகுதி) என்றும் மறு பகுதி படுவான்கரை (சூரியன் மறையும் பகுதி அ-து மேற்குப்பகுதி) என்றும் அழைக்கப்படுகின்றது. காடுகள், விவசாய நிலம், வாவி, முகத்துவாரம்,கடல், அணைகள், களப்பு, இயற்கைத் துறைமுகம், குளம் போன்ற புவியியல் அம்சங்களைக் கொண்டுள்ளது. படுவான்கரைப் பிரதேசம் வளமிக்க விவசாய நிலத்தினைக் கொண்ட பகுதியாகும். மட்டக்களப்பு பிரதான நகரினைச் சூழ்ந்து வாவி காணப்படுவது இயற்கை வனப்பான விடயமாகும்.
# மட்டக்களப்பு

## புவியியல்

### காலநிலை

இலங்கையின் கிழக்கு கடற்கரையில் இந்து சமுத்திரத்தினை கடல் எல்லையாகக் கொண்டமைந்த கிழக்கு மாகாணத்தின் மத்தியில் அமைந்துள்ள பரந்த நிலப்பரப்பாகும். இது சராசரியாகக் கடல் மட்டத்திலிருந்து 5 மீட்டர் உயரமுடையாகும். மட்டக்களப்பு நகரின் தனித்துவமான சிறப்பியல்பு யாதெனில் இது மூன்று கடல்நீரேரிகளைக் கொண்டுள்ளதே. அவையாவன மட்டக்களப்பு வாவி, வாழைச்சேனை வாவி, பனிச்சங்கேணி வாவி (அல்லது வாகரை வாவி). இதில் மட்டக்களப்பு வாவியே மிக நீண்டது. இது 56&nbsp;km நீளமும், 168 சதுர கிலோமீற்றர் பரப்பும் கொண்டது. வடக்கில் ஏறாவூர் வரையும் தெற்கில் கல்முனை வரையும் நீண்டுள்ளது. இது சிறு நிலப்பரப்புக்களையும் தீவுகளையும் கொண்டமைந்த அழகிய கடல்நீரேரி ஆகும்.  
கடநீரேரிக்கு குறுக்காகச் சிறு நிலப்பரப்புகளையும் தீவுகளையும் இணைக்கும் வண்ணம் பாலங்கள் அமைக்கப்பட்டிருப்பது நகருக்கு மேலும் அழகு சேர்க்கிறது. மட்டக்களப்பு நகரின் நகராட்சி மையமான புளியந்தீவு இவற்றுள் மிகப்பெரிய தீவாகும். கோட்டைமுனை நிலப்பரப்பை கல்லடி என்ற இடத்துடன் இணைக்கும் கல்லடிப்பாலமானது சிறப்பு வாய்ந்ததொன்றாகும்.  
மட்டக்களப்பானது இயற்கை எழில் நிறைந்த கடற்கரைகளைக் கொண்டுள்ளது. பாசிக்குடா மற்றும் கல்குடா கடற்கரைகள் மிகவும் பிரபல்யமானவை. பாசிக்குடா கடற்கரையின் ஒரு பகுதி, அலைகள் குறைவான, மட்டமான நீரினை உடையதும் முருகைக்கற்கள் நிறைந்ததும் நீந்துபவர்களுக்கு மிகவும் இதமானதுமாகும். கல்லடியிலுள்ள கடற்கரையும் மிகக்கூடியளவான மக்களைக் கவரும் அழகிய அமைப்புடையதாகும்.  
மட்டக்களப்பின் காலநிலையானது பொதுவாக வெப்பம் கூடியதாக இருப்பினும் வேறுபட்ட பருவகாலங்களில் வெவ்வேறு மாற்றங்களைக் கொண்டதாகக் காணப்படுகிறது. மார்ச் முதல் மே வரையான காலப்பகுதி சராசரியாக 32 பாகை “செல்சியஸ்“ அளவுடைய வெப்பநிலை கொண்டதாகவும்,நவம்பர் முதல் பெப்ரவரி வரையான காலப்பகுதி கூடுதல் மழைவீழ்ச்சி கொண்டதாகவும் காணப்படுகிறது. இக்காலப்பகுதியில் சராசரியாக 15 பாகை “செல்சியஸ்“ வெப்பநிலையும் 1400 மில்லிமீட்டர் அளவுடைய மழைவீழ்ச்சியும் காணப்படுகிறது.
# மட்டக்களப்பு

## தற்கால மட்டக்களப்பு நகரும் சூழவுள்ள இடங்களும்

3D]]  
நான்கு முக்கிய பகுதிகள் மட்டக்களப்பு நகரின் முக்கிய செயற்பாடுகளில் அங்கம் பெறுகின்றன.  
- **புளியந்தீவு**: மட்டக்களப்பு வாவியில் ஓர் தீவாக இது அமைந்து, ஏனைய பகுதிகளுடன் பாலங்கள் ஊடாக இணைப்பினை ஏற்படுத்துகின்றது. இங்கு அரச திணைக்களங்கள், அலுவலகங்கள், பாடசாலைகள், வங்கிகள், சமய வழிபாட்டு நிலையங்கள், பொது வைத்தியசாலை, மட்டக்களப்புக் கோட்டை, மட்டக்களப்பு பொது நூலகம், விளையாட்டரங்கு, கடைகள் மற்றும் அரச சார்பற்ற நிறுவனங்களின் அலுவலகங்கள் என்பன காணப்படுகின்றன.
- **கோட்டைமுனை**: கல்முனை (அம்பாறை) - திருகோணமலை சாலையில் காணப்படும் இப்பகுதியில் பாடசாலைகள், வங்கிகள், மட்டக்களப்பு புகையிரத நிலையம், டெலிகொம் பிராந்திய அலுவலகம், வைத்தியசாலைகள், அரச அலுவலகங்கள், கடைகள் ஆகியன காணப்படுகின்றன. இங்குள்ள இரு பாலங்கள் முறையே கோட்டமுனைப் பாலம் (*பெரிய பாலம்*), புதுப் பாலம் என்பன தீவுப் பகுதியான புளியந்தீவை நிலப்புகுதியுடன் இணைக்கின்றன.
- **கல்லடி**: பல அரச கட்டடங்கள், தனியார் நிறுவனங்கள், பாடசாலைகள், வைத்தியசாலைகள் என்பன காணப்படும் இப்பகுதிலுள்ள கல்லடிப் பாலம் போக்குவரத்திற்கு முக்கியப் பங்கு வகிக்கின்றது.
- **புதூர்**: புளியந்தீவை மேற்குத் தரைப்பகுதியுடன் பாலம்மூலம் இணைக்கும் இப்பகுதியில், இலங்கை வான்படைக்குச் சொந்தமான மட்டுப்படுத்தப்பட்ட மக்கள் போக்குவரத்திற்கு பயன்படும் விமானத்தளம் ஒன்று உள்ளது.
# மட்டக்களப்பு

## மக்கள் தொகையியல்

மட்டக்களப்பானது இலங்கையின் தலைநகர் கொழும்பிலிருந்து 314 கி.மி. தொலைவில் அமைந்துள்ளது. இம்மாவட்டத்தில் பெரும்பான்மையாகத் தமிழரும், மற்றும் முஸ்லிம்கள், சிங்களவர், பறங்கியர் ஆகிய இனத்தவர்களும் வசிக்கின்றனர். மத ரீதியாகவும் பல மதத்தவரும் இங்கு வசிக்கின்றனர். உள்நாட்டுப் போரும், இடம்பெயர்வும் அடிக்கடி இடம்பெறும் இம்மாவட்டத்தின் குடித்தொகை புள்ளிவிபரங்களை மிகத் திருத்தமானதாகக் கருத முடியாது. 2012 புள்ளி விபரவியலின்படி மட்டக்களப்பு மாவட்ட மக்கள் தொகையியல் இன அடிப்படையில் பின்வருமாறு காணப்படுகிறது.
<>
| இல | இனம் | சனத்தொகை | மொத்த % |  |
| --- | --- | --- | --- | --- |
| 1 | இலங்கைத் தமிழர் | 381,285 | 72.6 |  |
| 2 | இலங்கைச் சோனகர் | 133,844 | 25.5 |  |
| 3 | சிங்களவர் | 6,127 | 1.2 |  |
| 4 | பறங்கியர் | 2,794 | 0.5 |  |
| 5 | இலங்கையின் இந்தியத் தமிழர் | 1,015 | 0.2 |  |
| 6 | மற்றவர்கள் | 77 | 0.0 |  |
| 7 | மொத்தம் | **525,142** | **100** | } |
</>  
மட்டக்களப்பு மாநகர சபை அமைந்துள்ள மண்முனை வடக்கு பிரதேச செயலாளர் பிரிவில் 2008 ஆம் ஆண்டு தரவின்படி ஆண்கள் விகிதம் 48 வீதமாகவும், பெண்கள் விகிதம் 52 வீதமாகவும் காணப்படுகின்றது. மட்டக்களப்பு மாவட்ட மொத்த மக்கள் தொகை வளர்ச்சி 2.49% ஆகக் காணப்பட மட்டக்களப்பு மாநகர சபையினுள் மக்கள் தொகை வளர்ச்சி 1.005% ஆகக் காணப்படுகின்றது. மட்டக்களப்பு மாநகர சபையில் 2008 ஆம் ஆண்டில் 89,758 ஆகக் காணப்பட்ட மக்கள் தொகை 2020 ஆம் ஆண்டில் 101,202 ஆக வளருமென எதிர்வு கூறப்பட்டுள்ளது.  
மட்டக்களப்பு மாநகர சபைப் பகுதியில் மக்கள் செறிவு ஒரு சதுர கிலோ மீட்டருக்கு 2466 பேராக 2008ஆம் ஆண்டில் காணப்பட்டது. இதில் மக்கள் அடர்த்தி அதிகம் உள்ள இடங்களாகக் கூளாவடி, இருதயபுரம் மத்தி, மாமாங்கம், கூளாவடி கிழக்கு என்பன காணப்பட்டன. மக்கள் அடர்த்தி குறைவான இடங்களாகத் திராய்மடு, திருப்பொருந்துறை, சத்துருக்கொண்டான், பாலமீன்மடு மற்றும் நாவலடி கிராம சேவையாளர் பிரிவுகள் காணப்பட்டன.  
மட்டக்களப்பு மாநகர சபையினுள் 30-49 வயதுக்குட்பட்டோர் 23 வீதமாகக் காணப்பட்டு, அதிக எண்ணிக்கையுடைய வயதுக்குழுவினராகக் காணப்பட்டனர்.
# மட்டக்களப்பு

## மக்கள் தொகையியல்

### வைத்தியசாலை

மக்களின் சுகாதாரத் தேவைகளைப் பூர்த்தி செய்ய அரச மற்றும் தனியார் வைத்தியசாலைகள் காணப்படுகின்றன. அவற்றின் பிரதான பங்கை மட்டக்களப்பு போதனா வைத்தியசாலை வகிக்கின்றது. 2008இல் 64,843 உள்ளக நோயாளர்களும் 145,495 வெளி நோயாளர்களும் மருத்துவ சேவையினைப் பெற்றனர். கிழக்கு மாகாணத்திலுள்ள ஒரேயொரு போதனா வைத்தியசாலையான இதில் 900 கட்டில்கள் (2010ம் ஆண்டு) காணப்பட்டன.
# மட்டக்களப்பு

## கல்வி நிறுவனங்கள்

பரந்துபட்ட கிழக்கு மாகாணத்தின் முதன்மைப் பல்கலைக்கழகமான கிழக்குப் பல்கலைக்கழகம், இலங்கை இம் மாவட்டத்தின் வந்தாறுமூலை எனும் ஊரில் அமைந்துள்ளது. இது மட்டக்களப்பு நகரிலிருந்து வடக்காக 17 கி.மீ தொலைவில் மட்டக்களப்பு-திருகோணமலை ஏ-15 நெடுஞ்சாலையில் உள்ளது. மட்டக்களப்பு கல்வி வலயங்கள் மண்முனை வடக்கு, மண்முனைப் பற்று, மண்முனை மேற்கு, ஏறாவூர்ப் பற்றென நான்காகப் பிரிக்கப்பட்டுள்ளன. மட்டக்களப்பு மாவட்டத்தில் காணப்படும் 233 பாடசாலைகளில் இந்நான்கு கல்வி வலயங்களில் 106 பாடசாலைகள் காணப்படுகின்றன. மட்டக்களப்பு நகருக்குட்பட்ட மண்முனை வடக்கு கல்வி வலய 41 பாடசாலைகளில் ஏழு "1AB" தரத் தேசியப் பாடசாலைகள் காணப்படுகின்றன. அவ் தேசியப் பாடசாலைகள் கிறித்தவ நற்செய்தி அறிவிப்பாளர்களினால் நூற்றைம்பது ஆண்டுகளுக்கு முன் நிறுவப்பட்ட புனித மிக்கேல் கல்லூரி தேசியப் பாடசாலை, மெதடிஸ்த மத்திய கல்லூரி, சிசிலியா பெண்கள் பாடசாலை, வின்சன்ட் பெண்கள் பாடசாலை போன்றனவும், சுவாமி விபுலானந்தரால் ஆரம்பிக்கப்பட்ட மட்டக்களப்பு சிவானந்த வித்தியாலயம் மற்றும் மட்டக்களப்பு விவேகானந்தா பெண்கள் மகா வித்தியாலயம், மட்டக்களப்பு இந்துக் கல்லூரி என்பனவாகும். 2008ம் ஆண்டு புள்ளிவிபரத்தின்படி, இவ்வேழு தேசிய பாடசாலைகளிலும் 11,895 மாணவர்கள் கல்வி கற்றனர்.
# மட்டக்களப்பு

## சமயம்

யினுள் வசிப்போர் வீதம் பின்வரும் விளக்க வரைபடத்தில் உள்ளது போன்று காணப்படுகின்றனர்.  
மட்டக்களப்பு வரலாற்றுடன் சமயங்களின் முக்கியத்துவமும் அங்கு காணப்பட்டது. இதற்குச் சான்றாக மட்டக்களப்பு மாவட்டத்தில் புராதன இந்து ஆலயங்கள் பலவற்றைக் காணலாம். இராமாயணத்துடன் தொடர்படுத்தப்படும் மாமாங்கம் முதல் பல புராதன இந்து ஆலயங்கள் இங்கு காணப்படுகின்றன. இங்கு கண்ணகி வழிபாடு வேறுபகுதிகளில் இல்லாதவாறு முக்கியத்துவம் பெற்று காணப்படுகின்றது. போர்த்துக்கேயர் வருகையுடன் இங்கு உருவாகிய கிறிஸ்தவம், பல வரலாற்று கிறிஸ்தவ ஆலயங்களைக் கொண்டுள்ளது. இம்மாவட்டத்தில் பெரிய இசுலாமிய பள்ளிவாயில்கள் முசுலிம்கள் அதிகமாக வாழும் இடங்களில் காணப்படுகின்றன. நகரத்தில் இந்நான்கு சமயங்களின் முக்கிய வணக்க நிலையங்கள் காணப்படுகின்றன.
# மட்டக்களப்பு

## விளையாட்டு

துடுப்பாட்டம், காற்பந்தாட்டம் என்பன பரவலாக விளையாடப்படும் விளையாட்டாகவுள்ளது. ஆனாலும் தேசிய அளவில் மட்டக்களப்பிற்கு புகழ் தேடித் தந்த விளையாட்டாகக் கூடைப்பந்தாட்டம் அமைந்துள்ளது. இங்கு பதிவு செய்யப்பட்ட 25 விளையாட்டுக் கழகங்கள் காணப்படுகின்றன. நகரில் "வெபர் அரங்கு" எனும் பிரதான விளையாட்டு அரங்கு காணப்படுகின்றது.
# மட்டக்களப்பு

## மட்டக்களப்பு வரலாற்று நூல்கள்

- மட்டக்களப்பு ஆய்வு, கிழக்கு மாகாண இலங்கை (ஆங்கிலத்தில்) The Monograph of Batticaloa, Eastern Province Ceylon – S O Canagaratnam (1921)
- மட்டக்களப்பு மான்மியம் - மகாவித்துவான் F X C நடராசா (1962) மட்டக்களப்பு மான்மியம்
- மட்டக்களப்புத் தமிழகம் - பண்டிதர் வி சீ கந்தையா (1964) மட்டக்களப்புத் தமிழகம் ஈழகேசரிப் பொன்னையா வெளியீடு, குரும்பசிட்டி யாழ்ப்பாணம்.
- நூறு வருட மட்டுநகர் நினைவுகள் - ஆசிரிய திலகம் எஸ். பிரான்சிஸ் (1994)
- மட்டக்களப்பு பூர்வீக சரித்திர ஏடுகள் - திரு. திருமதி கமலநாதன்
- மட்டக்களப்பு மான்மியம் (ஓர் ஆராய்ச்சி) - கு.தனபாக்கியம்
- மட்டக்களப்பு முற்குகர் வரலாறும் மரபுகளும் - ஞா.சிவசண்முகம்
- மட்டக்களப்பு வரலாறு - ஒரு அறிமுகம் - வெல்லவூர்க் கோபால்
- மலையாள நாடும் மட்டக்களப்பும் - வெல்லவூர்க் கோபால்
- மாகோன் வரலாறு - க.தங்கேஸ்வரி
- குளக்கோட்டன் தரிசனம் - க.தங்கேஸ்வரி
- கிழக்கிலங்கை பூர்வீக வரலாறு - க.தங்கேஸ்வரி
- மட்டக்களப்பு மாநிலத்தின் பண்டைய வரலாற்று அடிச் சுவடுகள் (இரு பாகங்கள்) - க.தா.செல்வராசகோபால், எஸ்.பி.கனகசபாபதி
# மட்டக்களப்பு

## இயற்கை அழிவுகள்

- 1956 ஆம் ஆண்டு ஏற்பட்ட வெள்ளம்
- 1978 நவம்பர் மாதம் ஏற்பட்ட கிழக்கு மாகாண சூறாவளி
- 2004 டிசம்பர் 26 ஆம் திகதி ஏற்பட்ட சுனாமி – 2004 இந்தியப் பெருங்கடல் நிலநடுக்கத்தினால் மோசமாகப் பாதிக்கப்பட்ட மாவட்டங்களில் மட்டக்களப்பும் ஒன்று. இதில் 35,000 க்கு மேற்பட்டோர் இறந்தும், கிட்டத்தட்ட 450,000 பேர் இடம்பெயர்ந்தும் இன்னலுக்குட்பட்டனர்.
# மட்டக்களப்பு

## நாகர் கிணறு

இப்பகுதியில் வாழ்ந்த நாகர்களால் உருவாக்கப்பட்ட இரண்டாம் நூற்றாண்டைச்சார்ந்த கிணறு ஒன்று பிரசித்தி பெற்ற வந்தாறுமூலை நீர்முகப்பிள்ளையார் ஆலயத்தில் அமைந்துள்ளது கண்டுபிடிக்கப்பட்டுள்ளது. இங்கு அமைந்துள்ள கல்வெட்டில் தமிழ்ப் பிராமி எழுத்தில் *மணி நாகன்* என்று அடையாளமிடப்பட்டுள்ளது.
# மட்டக்களப்பு

## மட்டக்களப்பவர்

மட்டக்களப்பில் குறிப்பிடத்தக்க பன்முகத் தமிழறிஞர்களான ஈழத்துப் பூராடனார், ஏ. பெரியதம்பிப்பிள்ளை, வி. சீ. கந்தையா, விபுலாநந்தர், வீ. தோ. பொ. த. ஆறுமுகபிள்ளை போன்ற பலர் வாழ்ந்துள்ளனர்.
# சமையல் அடுப்பு

**சமையல் அடுப்பு** (*Kitchen stove*) என்பது சமையலறையில் உணவு பொருள் சமையல் செய்வதற்காகப் பயன்படுத்தப்படும் அடுப்புகள் ஆகும். இந்த அடுப்புகளில் பயன்படுத்தப்படும் பல்வேறு வகையான எரிபொருள்களுக்கேற்ப அடுப்புகளும் மாறுபடுகின்றன.
# சமையல் அடுப்பு

## திட எரிபொருள் அடுப்புகள்

மரக்குச்சிகள் (விறகு), மரத்தூள், தேங்காய் மட்டை, கடலைப்பருப்பு மற்றும் முந்திரிப்பருப்பு ஓடுகள், நிலக்கரி போன்ற திடப்பொருள்களை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.
# சமையல் அடுப்பு

## திரவ எரிபொருள் அடுப்புகள்

மண்ணெண்ணெய், பெட்ரோல், டீசல் போன்ற திரவப் பொருள்களை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.
# சமையல் அடுப்பு

## எரி வாயு அடுப்புகள்

திரவநிலை பெட்ரோலிய எரிவாயு (LPG), சாண எரிவாயு போன்றவைகளை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.
# சமையல் அடுப்பு

## மின்சார அடுப்புகள்

மின்சாரத்தைப் பயன்பாட்டுப் பொருளாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.
# சமையல் அடுப்பு

## சூரிய ஒளி அடுப்புகள்

சூரிய ஒளியைச் சேமித்து வைத்துக் கொண்டு அதன் மூலம் எரிசக்தியைப் பெறக்கூடிய அடுப்புகள் இவ்வகையைச் சேர்ந்தவையாகும்.
# இல்லா வாயில்

**இல்லா வாயில்** (ஆங்கிலம்: *NAND Gate*) என்பது உம் வாயிலையும் இல்லை வாயிலையும் தொடராக இணைப்பதன் மூலம் பெறப்படும் தருக்கப் படலை ஆகும். இங்கே ஏதேனும் ஓர் உள்ளீடாவது பூச்சியமாக இருந்தால் மாத்திரமே வெளியீடு ஒன்று என அமைகின்றது.
# இல்லா வாயில்

## குறியீடுகள்

இல்லா வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு, டி. ஐ. என். குறியீடு என மூன்று வகையான குறியீடுகள் பயன்படுத்தப்படுகின்றன.
# இல்லா வாயில்

## உண்மை அட்டவணை

| <math>{A}</math> | <math>{B}</math> | <math>{A \cdot B}</math> | <math>\overline {A \cdot B}</math> |  |
| --- | --- | --- | --- | --- |
| 0 | 0 | 0 | 1 |  |
| 0 | 1 | 0 | 1 |  |
| 1 | 0 | 0 | 1 |  |
| 1 | 1 | 1 | 0 | } |
# இல்லா வாயில்

## டீ மோர்கனின் விதி

டீ மோர்கனின் விதிப்படி <math>{A}</math> NAND <math>{B}</math> <math>= \overline {A \cdot B} = {\overline A + \overline B}</math>
# வாக்லாவ் அவொல்

**வாக்லாவ் அவொல் ** (5 அக்டோபர் 1936&nbsp;– 18 திசம்பர் 2011) ஓர் செக் நாட்டு நாடகாசிரியர், எழுத்தாளர், கவிஞர், எதிர்ப்பாளர் மற்றும் அரசியல்வாதி என விளங்கியவர். செக்கோஸ்லோவேகியா நாட்டின் பத்தாவது மற்றும் கடைசி அதிபராகவும் (1989–92) புதியதாக உருவான செக் குடியரசின் முதல் குடியரசுத் தலைவராகவும் (1993–2003) விளங்கியவர். இவரது 20 நாடகங்களும் பல அபுதினங்களும் பன்னாட்டளவில் மொழிபெயர்க்கப்பட்டு பரவலாக அறியப்படுகின்றன. இவருக்கு அமெரிக்கக் குடியரசுத் தலைவரின் சுதந்தர பதக்கம், பிலடெல்பியா விடுதலை பதக்கம், கனாடா விருது போன்ற பல விருதுகளும் பெருமைகளும் வழங்கப்பட்டுள்ளன. *ஐரோப்பிய உள்ளுணர்வு மற்றும் பொதுவுடமைக்கான பிராகா சாற்றுரையை* வரைந்து ஒப்பமிட்டவர்களில் ஒருவர். தமது இறப்பின்போது நியூயார்க்கைத் தலைநகராகக் கொண்ட மனித உரிமைகள் நிறுவனத்தின் தலைவராக விளங்கினார்.  
1960களில் நாட்டின் அரசியலில் ஈடுபாடு கொண்ட அவொல் 1977ஆம் ஆண்டு மனித உரிமைகள் கொள்கை அறிவிக்கை மூலம் பன்னாட்டளவில் செக்லோஸ்வேகியாவின் எதிர்ப்பாளர்களின் முதன்மை தலைவராக அறியப்பட்டார். அதுவே அவர் சிறைபடவும் வழிவகுத்தது. 1989ஆம் ஆண்டுப் புரட்சிக்குப் பின்னர் அந்நாட்டு அதிபராக பொறுப்பேற்றார்.
இவர் நாட்டின் அதிபராக விளங்கிய பதின்மூன்றாண்டுகளில் செக்கோஸ்லோவேகியாவிலிருந்து சிலோவாக்கியா, இவரது எதிர்ப்புகளுக்கு இடையே, பிரிந்து செக் குடியரசு உருவானது. செக் குடியரசு ஓர் பல கட்சி சனநாயக அரசாக மலர பெரிதும் காரணமாக இருந்தார். நாடோவுடன் இணைந்தார். ஐரோப்பிய ஒன்றியத்துடன் இணைவதற்கான சந்திப்புகளை துவக்கினார்; 2004ஆம் ஆண்டு செக் குடியரசு ஐரோப்பிய ஒன்றியத்தின் அங்கமாயிற்று.
# வாக்லாவ் அவொல்

## மேலும் அறிய

;ஆக்கங்கள்
- Commentaries and Op-eds by Václav Havel and in conjunction between Václav Havel and other renowned world leaders for *Project Syndicate*.
- "Excerpts from *The Power of the Powerless* (1978)", by Václav Havel. ["Excerpts from the Original Electronic Text provided by Bob Moeller, of the University of California, Irvine."]
- "The Need for Transcendence in the Postmodern World" (Speech republished in THE FUTURIST magazine). Accessed 19 December 2011
- Václav Havel: 'We are at the beginning of momentous changes'. *Czech.cz* (Official website of the Czech Republic), 10 September 2007. Accessed 21 December 2007. [On personal responsibility, freedom and ecological problems].
- Two Messages Václav Havel on the Kundera affaire, English, salon.eu.sk, October 2008  
;ஊடக நேர்காணல்கள்
- After the Velvet, an Existential Revolution? dialogue between Václav Havel and Adam Michnik, English, salon.eu.sk, November 2008
- Warner, Margaret. "Online Focus: Newsmaker: Václav Havel". *The NewsHour with Jim Lehrer*. PBS, broadcast 16 May 1997. Accessed 21 December 2007. (NewsHour transcript.)  
;நூல்கள் (வாழ்க்கை வரலாறுகள்)
- Keane, John. *Vaclav Havel: A Political Tragedy in Six Acts*. New York: Basic Books, 2000. . (A sample chapter [in HTML and PDF formats] is linked on the author's website, "Books" .)
- Kriseová, Eda. *Vaclav Havel*. Trans. Caleb Crain. New York: St. Martin's Press, 1993. .
- Pontuso, James F. *Vaclav Havel: Civic Responsibility in the Postmodern Age*. New York: Rowman & Littlefield, 2004. .
- Rocamora, Carol. *Acts of Courage*. New York: Smith & Kraus, 2004. .
- Symynkywicz, Jeffrey. *Vaclav Havel and the Velvet Revolution*. Parsippany, New Jersey: Dillon Press, 1995. .
# விசுவல் சி ++

மைக்ரோசாஃப்ட் **விசுவல் சி ++** (சுருக்கமாக விசி++, *Visual C++*) என்பது மைக்ரோசாஃப்ட் நிறுவனம் வழங்கும் ஒரு வியாபாரம் அல்லது வர்த்தகம் பற்றிய மற்றும் ஒருங்கிணைந்த உருவாக்குதல் சூழல் (Integrated Development Environment - IDE) ஆகும். இதனை சி மற்றும் சி++ நிரலாக்க மொழிகளுக்கு பதிலாகவும் பயன்படுத்த இயலும். இதனைப் பயன்படுத்தி, மைக்ரோசாப்ட் விண்டோஸ் பயனர் இடைமுக பயன்பாடுகள் மற்றும் நெட் ஃபிரேம்வர்க் ஆகியவைகளை உருவாக்க முடியும்.
# விசுவல் சி ++

## 16- பிட் பதிப்புகள்

மைக்ரோசாஃப்ட் சி 1.0
- சி 2.0
- சி 3.0
- சி 4.0
- சி 5.0
- சி 6.0
- சி/ சி++ 7.0
- விசுவல் சி ++ 1.0
- விசுவல் சி ++ 1.5
- விசுவல் சி ++ 1.51 & 1.52
- விசுவல் சி ++ 1.52பி
- விசுவல் சி ++ 1.52 சி
# விசுவல் சி ++

## 32- பிட் பதிப்புகள்

- விசுவல் சி ++ 1.0
- விசுவல் சி ++ 2.0
- விசுவல் சி ++ 4.0
- விசுவல் சி ++ 4.2
- விசுவல் சி ++ 5.0
- விசுவல் சி ++ 6.0
- விசுவல் சி ++ .நெட் 2002
- விசுவல் சி ++ .நெட் 2003
- பதி விசுவல் சி ++
- விசுவல் சி ++ 2005
- விசுவல் சி ++ 2008
- விசுவல் சி ++ 2010
# விசுவல் சி ++

## 64- பிட் பதிப்புகள்

- விசுவல் ஸ்டுடியோ 2005
- விசுவல் சி ++ 6.0
# குத்தகைத் தொடர்

**குத்தகைத் தொடர்** (*Leased Line*) என்பது இணையத் தொடர்பைப் பெற்றுக் கொள்ளும் வழிமுறைகளுள் ஒன்றாகும். ஒரு தனிப்பட்ட வலையமைப்பினூடாக இரண்டு குறிப்பிட்ட இடங்களை இணைக்கும் மின்னணுவியற்சுற்றே குத்தகைத் தொடர் ஆகும்.
# குத்தகைத் தொடர்

## வசதியைப் பெறக் கூடிய நாடுகள்

இலங்கையில் சிறீலங்கா தெலிக்கொம் நிறுவனம் குத்தகைக் கொடுப்பனவு முறையின் மூலம் நொடிக்கு இரண்டு மெகாபிட்டுகள் வரையான கதியில் இணையத் தொடர்பை வாடிக்கையாளர்களுக்கு வழங்கி வருகின்றது. பிரித்தானியாவில் நொடிக்கு 34.368 மெகாபிட்டுகள் வரையான கதியில் இணையத் தொடர்பு வழங்கப்படுகின்றது. இந்தியாவில் நொடிக்கு 16 மெகாபிட்டுகள் வரையான கதியிலும் ஆங்கொங்கில் நொடிக்கு 512 கிலோபிட்டுகள் வரையான கதியிலும் குத்தகைக் கொடுப்பனவு முறை மூலம் இணைய வசதியைப் பெற்றுக் கொள்ள முடியும்.
# குத்தகைத் தொடர்

## நன்மைகள்

குத்தகைத் தொடரின் மூலம் இணையத்தைப் பெற்றுக் கொள்வது பாதுகாப்பான வழிமுறையாகும். ஒரு நாளின் 24 மணித்தியாலங்களும் இணையத்தைத் தொடர்ச்சியாகப் பெற்றுக் கொள்ளக்கூடியதாகவும் தகவலை அனுப்புவதிற்சிக்கல் இன்றியும் இருத்தல் இதன் சிறப்பம்சமாகும். பயன்படுத்தப்படும் மெகாபைற்றுகளின் அளவுக்கோ அல்லது பயன்படுத்தப்படும் நேரத்தின் அளவுக்கோ பணத்தைச் செலுத்த வேண்டிய தேவை இன்றி, ஒவ்வொரு திங்களும் ஒரு குறிப்பிட்ட கட்டணத்தைச் செலுத்த வேண்டியிருப்பது அதிக நேரம் அல்லது அதிக அளவு இணையத்தைப் பயன்படுத்தும் வாடிக்கையாளர்களுக்கு நன்மையளிப்பது.
# குத்தகைத் தொடர்

## தீமைகள்

குத்தகைத் தொடரின் மூலம் இணையத்தைப் பெற்றுக் கொள்வதற்கான செலவு அதிகமானது.
# தமிழர் வேளாண்மை மரபுகள் (நூல்)

**தமிழர் வேளாண்மை மரபுகள்** என்பது கோவை வேளாண் பல்கலைத் துறைத் தலைவராகப் பணியாற்றிய இல. செ. கந்தசாமி தமிழர் வேளாண்மை பற்றி தனது முனைவர் பட்டத்துக்காக எழுதிய ஓர் ஆய்வு நூல் ஆகும்.
# தமிழர் வேளாண்மை மரபுகள் (நூல்)

## நூல் அமைப்பு

இந்த நூல் ஐந்து இயல்களைக் கொண்டது. ஒவ்வொரு இயலும் அறிவியல், தமிழியல், ஒப்பியல், பயனியல் என்ற நான்கு பகுப்புக்களைக் கொண்டது.
# தமிழர் வேளாண்மை மரபுகள் (நூல்)

## நூல் அமைப்பு

### இயல்கள்

- முன்னுரை
- வேளாண்மை மரபுகள்
- நிலவளமும் நீர்வளமும்
- வேளாண்மைச் செய்முறைகள்
- பயிர்களும் உயிர்களும்
# 400 மீட்டர் தடை ஓட்டப்போட்டி

**400 மீட்டர் தடை ஓட்டப்போட்டி** என்பது ஒலிம்பிக் விளையாட்டுப் போட்டிகளில் இடம்பெற்றுள்ள ஒரு தடகள விளையாட்டு. இது வெளிவிளையாட்டரங்கில் 400 மீட்டர் நீளமுள்ள ஓடு பாதையில் நடத்தப்படுகிறது. ஒவ்வொரு போட்டியாளரும் தத்தமக்கு ஒதுக்கப்பட்ட தடத்தில் தான் ஓடவேண்டும். இவ் விளையாட்டில் ஒவ்வொரு போட்டியாளரும் மொத்தம் பத்து தடைகளைத் தாண்ட வேண்டி இருக்கும். இத்தடைகள் தொடர்ச்சியாக இல்லாமல் ஆங்காங்கே இருக்கும். 1900ஆம் ஆண்டு முதல் இவ்விளையாட்டு ஆண்களுக்கும் 1984 முதல் பெண்களுக்கும் நடத்தப்பட்டு வருகிறது.
# இயக்குபிடி

**ஜாய்ஸ்டிக்** அல்லது **இயக்குபிடி** என்பது ஒரு குச்சியை உள்ளடக்கிய ஒரு உள்ளீட்டுக் கருவி ஆகும். இதன் அடித்தள மையத்தில் உள்ள அந்த குச்சியின் மூலம் சுழலும் கோணம் அல்லது இயக்கத்தை அதை கட்டுப்படுத்தும் சாதனத்திற்கு தெரிவிக்கிறது. இயக்குபிடிகள் பெரும்பாலும் நிகழ்பட விளையாட்டுகளை கட்டுப்படுத்துவதற்காக பயன்படுத்தப்படுகின்றன. இவை பொதுவாக ஒன்று அல்லது அதற்கு மேற்பட்ட அழுத்தும்-பொத்தான்களை கொண்டுள்ளன. மற்றும் இதன் இயக்க நிலையை கணினி மூலம் படிக்கப்பட இயலும்.  
மேலும் இந்த இயக்குபிடிகள் கிரேன்கள், பார வண்டிகள், நீரடி ஆளில்லா வாகனங்கள், சக்கர நாற்காலிகள் மற்றும் கண்காணிப்பு கேமராக்கள் போன்ற கட்டுப்பாட்டு இயந்திரங்களை கையாளப் பயன்படுத்தப்படுகின்றன.
# இயக்குபிடி

## வான்போக்குவரத்து

இயக்குபிடிகள் விமானங்களை கட்டுப்படுத்த உதவுகின்றன. இயக்குபிடிகள் ஆரம்ப விமானங்களில் இருந்தன, இருப்பினும் அவற்றின் இயந்திர மூலங்கள் நிச்சயமற்ற இருந்தன. இவை இந்த வகை விமானங்களை குறிப்பிட்ட கோணத்தில், குறிப்பிட்ட சுழற்சியில் இயக்க பயன்படுத்தப்படுகின்றன.
# யூ. ஆர். ஜீவரத்தினம்

**யூ. ஆர். ஜீவரத்தினம்** (*U. R. Jeevarathinam*, 14 செப்டம்பர் 1927 – 26 சூலை 2000) பழம்பெரும் தமிழ்த் திரைப்பட நடிகையும் பாடகியும் ஆவார். தமிழ், தெலுங்கு மொழிப் படங்களில் நடித்துள்ளார்.
# யூ. ஆர். ஜீவரத்தினம்

## வாழ்க்கைக் குறிப்பு

தமிழ்நாடு ஈரோடில் சுப்பிரமணியம், குஞ்சம்மாள் ஆகியோருக்குப் பிறந்த ஜீவரத்தினம், அவரது 9வது வயதிலேயே சென்னையில் கிருஷ்ணையா நாடகக் கம்பனியில் சேர்ந்தார். பின்னர் திரைப்படங்களில் நடிக்கத் தொடங்கினார். ஜீவரத்தினம் கைலாச பாகவதர், குன்னக்குடி வெங்கட்ராமையர் போன்றோரிடம் பல ஆண்டுகள் முறையாக இசைப் பயிற்சி பெற்றார்.  
1937 ஆம் ஆண்டில் வெளிவந்த மாடன் தியேட்டர்சின் சதி அகல்யா என்ற படத்தில் தேவலோகப் பெண்ணாகத் தோன்றினார். தொடர்ந்து பத்ம ஜோதி (1937), தாயுமானவர் (1938), சந்தனத்தேவன் (1939), ராக யோகம், சதி மகானந்தா, உத்தம புத்திரன், சத்தியவாணி, பரசுராமர் (1940) போன்ற படங்களில் நடித்தார். பக்த கௌரி திரைப்படத்தில் இவர் பாடி நடித்த தெருவில் வாராண்டி வேலன்.. என்ற பாடல் பெரும் வரவேற்பைப் பெற்றது.  
கண்ணகி (1942) படத்தில் கௌந்தியடிகள் வேடத்தில் நடித்தார். எஸ். வி. வெங்கட்ராமனின் இசையில் இவர் பாடிய மாநில மீதில் ஜீவகள் வாழும் வாழ்விது நாடகமாகும், பூதலம் புகழும் ஜோதி ஆகிய பாடல்கள் பெரும் வரவேற்பைப் பெற்றன. இத்திரைப்படத்தில் மாதவியாக நடித்த எம். எஸ். சரோஜாவுக்கு ஜீவரத்தினம் பின்னணி பாடியிருந்தார்.  
திருவாரூரில் கண்ணகி படத்தின் பொன்விழா கொண்டாடிய போது சுவாமி தினகர் ஜீவரத்தினத்துக்கு இசைக்குயில் என்ற பட்டம் அளித்தார்.  
தொடர்ந்து இயக்குனர்கள் கிருஷ்ணன் பஞ்சுவின் முதல் திரைப்படமான பூம்பாவை (1944), ஜெகதல பிரதாபன், ராஜராஜேஸ்வரி (1944), என் மகன் (1945), வால்மீகி ஸ்ரீ முருகன் (1946) போன்ற படங்களில் நடித்தார்.  
1945 இல் டி. எஸ். வெங்கட்சாமி என்பவரைத் திருமணம் முடித்தார். 70களில் நாடகங்களில் ஜீவரத்தினம் நடித்துப் பாடிக் கொண்டிருந்தார். 1971 ஆம் ஆண்டு கணவர் இறந்ததும் ஜீவரத்தினம் ஒருவரே குடும்பத்தை சுமக்க வேண்டியிருந்தது. டி. ஆர். மகாலிங்கம், திருச்சி லோகநாதன் போன்றோர்களுடன் ஜீவரத்தினம் பாடி பல நாடகங்களில் நடித்தார்.
# யூ. ஆர். ஜீவரத்தினம்

## நடித்த திரைப்படங்கள்

- சதி அகல்யா
- பத்மஜோதி
- தாயுமானவர்
- சந்தனத்தேவன்
- ராஜயோகம்
- சதி மகானந்தா
- உத்தம புத்திரன்
- சத்தியவாணி
- பரசுராமர்
- பக்த கௌரி
- கண்ணகி
- பூம்பாவை
- ஜகதலப் பிரதாபன்
- ராஜ ராஜேஸ்வரி
- என் மகன்
- வால்மீகி
- ஸ்ரீ முருகன்
- அபிமன்யூ
- ஸ்ரீ ஆண்டாள்
- போன மச்சான் திரும்பி வந்தான் (1954)
- வாழ்விலே ஒரு நாள் (1956)
# யூ. ஆர். ஜீவரத்தினம்

## உசாத்துணைகள்

- மோனா, *திரை இசை மேதைகள் - யூ. ஆர். ஜீவரத்தினம்*, வீரகேசரி, திசம்பர் 18, 2011
- Article on U. R. Jeevarathinam
-
# கடவுச்சொல்

**கடவுச்சொல்** ) (*Password*) எனப்படுவது இடம் அல்லது தகவலுக்கு அணுக்க ஒப்புதல் அளிக்கும் மறைசொல்லாகும். பொதுவாக ஒரு பயனர் பெயர் அல்லது பயனர் எண்ணுடன் இணைந்து இச்சொல் பயன்படுத்தப்படுகின்றது. கடவுச் சொற்கள் எண், எழுத்து, குறியீடுகள் என்பனவற்றை உள்ளடக்கி இருக்கலாம்.
# கடவுச்சொல்

## கருவிகள்

கடவுச்சொல்லானது இயங்குதளங்கள், அலைபேசிகள், தன்னியக்கக் காசளிப்புப் பொறிகள் போன்ற கருவிகளில் பயன்படுத்தப்படுகின்றன. இணையத்தில் மின்னஞ்சற்சேவை, சமூக வலைத் தளங்கள் போன்றவற்றுள் நுழைவதற்கு, பயனர் பெயரும் கடவுச் சொல்லும் கட்டாயமாகும்.
# கடவுச்சொல்

## பாதுகாப்பு

கடவுச்சொல்லானது பாதுகாப்பானதாகவும் நினைவுபடுத்தக் கூடியதாகவும் அமைக்கப்பட்டிருத்தல் நன்று. வலுவான கடவுச் சொற்களை உருவாக்குவதற்கு அவை நீளமானதாக இருத்தல் வேண்டும். எட்டு அல்லது அதற்கு மேற்பட்ட வரியுருக்களைக் கடவுச் சொல் கொண்டிருத்தல் பாதுகாப்பானதாகும்.அதே போல, கடவுச் சொல்லானது எழுத்துகள், குறியீடுகள், எண்கள் என்பனவற்றைக் கொண்டிருத்தல், கடவுச் சொற்களை குறிப்பிட்ட காலத்திற்கு ஒரு முறை மாற்றி அமைத்தல், ஒவ்வொரு கணக்குக்கும் வேறு வேறு கடவுச் சொற்களைப் பயன்படுத்தல் என்பனவற்றின் மூலம் கடவுச் சொல்லின் பாதுகாப்பை உறுதிப்படுத்திக் கொள்ளலாம்.
# கடவுச்சொல்

## கடவுச்சொல் நினைவு

கடவுச்சொற்களை இணைய உலாவி மென்பொருட்களே நினைவில் வைத்துக் கொள்ளும் வண்ணம் விருப்பத்தேர்வுகளை அமைத்துக்கொள்ள இயலும். பல்வேறுபட்ட வலைத்தளங்களைக் கையாளும் ஒரு பயனருக்குப் புகுபதிகை செய்ய வேண்டிய கடவுச் சொற்களை நினைவிற்கொண்டு அடுத்த முறை அந்த வலைத் தளங்களுக்குச் செல்லும்போது, தானாகவே உள்நுழையும் வசதி உள்ளது. ஆனால், இந்த வசதி வீட்டில் வைத்துப் பயன்படுத்தும் தனியாட்கணினிகளுக்கு மட்டுமே பொருத்தமானதாக இருக்கும். பணியிடங்களில் பலர் பயன்படுத்தும் கணினிகளிலோ தனியார் இணைய உலாவு மையங்களிலோ இந்த வசதியை பயன்படுத்துவது பாதுகாப்பற்றது.
# கடவுச்சொல்

## தவிர்க்க வேண்டியவை

அகரமுதலிகளில் (எந்த மொழியிலாயினும்) உள்ள சொற்களைப் பயன்படுத்தல், அகரமுதலிகளில் உள்ள சொற்களைப் பின்புறமிருந்து எழுதுதல், சொற்களை எழுதும்போது பொதுவாக விடப்படும் தவறுகள், பொதுவாகப் பயன்படுத்தப்படும் சுருக்கக் குறியீடுகள், தொடரிகள், தொடர்ந்து வரும் வரியுருக்கள் ஆகியவற்றைப் பயன்படுத்துவதைத் தவிர்க்க வேண்டும். மேலும் பெயர், பிறந்த நாள், வலவ ஒப்புதல் ஆவண இலக்கம், நாட்டு அடையாள அட்டை இலக்கம் போன்ற தனிப்பட்ட விபரங்களைப் பயன்படுத்துவதையும் தவிர்க்க வேண்டும். 12345678, 222222, *abcdefg* போன்ற தொடரிகளையும் விசைப்பலகையில் அருகருகே உள்ள எழுத்துகளையும் பயன்படுத்துவதைத் தவிர்க்க வேண்டும்
# இலங்கை ஆள்களப் பதிவகம்

**இலங்கை ஆள்களப் பதிவகம்** (ஆங்கிலம்: *LK Domain Registry*) என்பது ஒரு தன்னிச்சையான இலாப நோக்கற்ற நிறுவனமாகும். இது இணையத்தில் இலங்கைக்கான தனித்துவத்தைக் கொடுக்கக்கூடிய இணையத்தளங்களை இலங்கைக்குரிய முதன் நிலை ஆள்களப் பெயர்களுடன் (.lk) பதிவுசெய்ய உதவுகிறது. இ்ந்த நிறுவனம் 1990ஆம் ஆண்டு ஆரம்பிக்கப்பட்டு மொரட்டுவைப் பல்கலைக்கழகத்தின் கணினி விஞ்ஞானம் மற்றும் இயந்திரவியற் துறையில் இயங்கி வருகிறது.
# இலங்கை ஆள்களப் பதிவகம்

## ஆள்களப் பெயர்கள்

.lk என்ற ஆள்களப் பெயருடன் *.com.lk*, *.org.lk*, *.hotel.lk*, *.assn.lk*, *.ltd.lk*, *.web.lk*, *.soc.lk*, *.grp.lk* முதலிய கட்டுப்பாடற்ற இரண்டாம் நிலை ஆள்களப் பெயர்களையும் *.gov.lk*, *.sch.lk*, *.net.lk* ஆகிய கட்டுப்பாடுள்ள இரண்டாம் நிலை ஆள்களப் பெயர்களையும் இலங்கை ஆள்களப் பதிவகம் வழங்கி வருகின்றது. தமிழ் மொழியில் .இலங்கை என்ற ஆள்களப் பெயரையும் சிங்கள மொழியில் *.ලංකා* என்ற ஆள்களப் பெயரையும் இலங்கை ஆள்களப் பதிவகம் வழங்கி வருகிறது. இதன் மூலம் தமிழிலும் சிங்களத்திலும் இணையத்தள முகவரிகளைப் பதிவு செய்து கொள்ள முடியும்.
# மையப்படுத்தப்பட்ட வர்க்க எண்

கணிதத்தில் **மையப்படுத்தப்பட்ட வர்க்க எண்** அல்லது **மையப்படுத்தப்பட்ட சதுர எண்** (*centered square number*) என்பது, மையப்படுத்தப்பட்ட வடிவ எண்களில் ஒரு வகையாகும். ஒரு புள்ளியை மையமாகக் கொண்டு மற்ற புள்ளிகளை அந்த மையப்புள்ளியைச் சுற்றித் தொடர்ந்து சதுர வடிவ அடுக்குகளாக அடுக்கக்கூடிய மொத்த புள்ளிகளின் எண்ணிக்கை ஒரு மையப்படுத்தப்பட்ட சதுர எண்ணாகும். பொதுவாக, வடிவ எண்களைப் போலவே மையப்படுத்தப்பட்ட சதுர எண்களுக்கும் நேரிடையான நடைமுறைப் பயன்கள் அவ்வளவாக இல்லை என்றாலும் இவற்றின் அழகான வடிவியல் மற்றும்
எண்கணிதப் பண்புகளுக்காக இவை பொழுதுபோக்குக் கணிதத்தில் கையாளப்படுகின்றன.  
முதல் நான்கு மையப்படுத்தப்பட்ட வர்க்க எண்களின் பட அமைப்பு:  
| &nbsp; &nbsp; | &nbsp; &nbsp; | &nbsp; &nbsp; |  |  |  |  |  |
| --- | --- | --- | --- | --- | --- | --- | --- |
| <math>C_{4,1} = 1</math> | &nbsp; &nbsp; | <math>C_{4,2} = 5</math> | &nbsp; &nbsp; | <math>C_{4,3} = 13</math> | &nbsp; &nbsp; | <math>C_{4,4} = 25</math> | } |
# மையப்படுத்தப்பட்ட வர்க்க எண்

## பிற வடிவ எண்களுடன் தொடர்பு

*n* -ஆம் மையப்படுத்தப்பட்ட வர்க்க எண் காணும் வாய்ப்பாடு:  
:<math>C_{4,n} = n^2 + (n - 1)^2.\,</math>  
அதாவது அடுத்தடுத்த இரு வர்க்க எண்களின் கூட்டுத்தொகை ஒரு மையப்படுத்தப்பட்ட வர்க்க எண்ணாகும்.  
பின்வரும் பட அமைப்பு இந்த வாய்ப்பாட்டை விளக்குகிறது:  
| &nbsp; &nbsp; | &nbsp; &nbsp; | &nbsp; &nbsp; |  |  |  |  |  |
| --- | --- | --- | --- | --- | --- | --- | --- |
| <math>C_{4,1} = 1</math> | &nbsp; &nbsp; | <math>C_{4,2} = 1 + 4</math> | &nbsp; &nbsp; | <math>C_{4,3} = 4 + 9</math> | &nbsp; &nbsp; | <math>C_{4,4} = 9 + 16</math> | } |  
மேலே தரப்பட்ட வாய்ப்பாட்டைப் பின்வருமாறு மாற்றி அமைக்கலாம்:  
:<math>C_{4,n} = {(2n-1)^2 + 1 \over 2};</math>  
அதாவது, *n* -ஆம் மையப்படுத்தப்பட்ட வர்க்க எண், *n* -ஆம் ஒற்றை வர்க்க எண்ணில் பாதியளவு மற்றும் எண் ஒன்றின் கூட்டுத்தொகையாகும்.  
| &nbsp; &nbsp; | &nbsp; &nbsp; | &nbsp; &nbsp; |  |  |  |  |  |
| --- | --- | --- | --- | --- | --- | --- | --- |
| <math>C_{4,1} = (1 + 1) / 2</math> | &nbsp; &nbsp; | <math>C_{4,2} = (9 + 1) / 2</math> | &nbsp; &nbsp; | <math>C_{4,3} = (25 + 1) / 2</math> | &nbsp; &nbsp; | <math>C_{4,4} = (49 + 1) / 2</math> | } |  
எல்லா பலகோண எண்களைப் போலவே மையப்படுத்தப்பட்ட வர்க்க எண்களையும் முக்கோண எண்களின் மூலமாக எழுதலாம்:  
:<math>C_{4,n} = 1 + 4\, T_{n-1},\,</math>  
இங்கு T_n , *n* -ஆம் முக்கோண எண்.  
:<math>T_n = {n(n + 1) \over 2} = {n^2 + n \over 2} = {n+1 \choose 2}</math>  
கீழே தரப்பட்டுள்ளபடி மையப்புள்ளியைத் தவிர்த்து மீதமுள்ள வடிவை நான்கு முக்கோணங்களாகப் பிரிக்க மேலேயுள்ள வாய்ப்பாடு கிடைக்கும்.
| &nbsp; &nbsp; | &nbsp; &nbsp; | &nbsp; &nbsp; |  |  |  |  |  |
| --- | --- | --- | --- | --- | --- | --- | --- |
| <math>C_{4,1} = 1</math> | &nbsp; &nbsp; | <math>C_{4,2} = 1 + 4 \times 1</math> | &nbsp; &nbsp; | <math>C_{4,3} = 1 + 4 \times 3</math> | &nbsp; &nbsp; | <math>C_{4,4} = 1 + 4 \times 6.</math> | } |  
அடுத்தடுத்த இரு எண்முக எண்களின் வித்தியாசம் ஒரு மையப்படுத்தப்பட்ட வர்க்க எண்.
# மையப்படுத்தப்பட்ட வர்க்க எண்

## பண்புகள்

முதல் மையப்படுத்தப்பட்ட வர்க்க எண்கள் சில:  
: 1 , 5, 13, 25, 41, 61, 85, 113, 145, 181, 221, 265, 313, 365, 421, 481, 545, 613, 685, 761, 841, 925, 1013, 1105, 1201, 1301, 1405, 1513, 1625, 1741, 1861, 1985, 2113, 2245, 2381, 2521, 2665, 2813, 2965, 3121, 3281, 3445, 3613, 3785, 3961, 4141, 4325, … .  
அனைத்து மையப்படுத்தப்பட்ட வர்க்க எண்களும் ஒற்றை எண்களாக இருப்பதைக் காணலாம். மேலும் அவை 1-5-3-5-1 என்ற அமைப்பில் உள்ளன..  
ஒன்றைத் தவிர பிற மையப்படுத்தப்பட்ட சதுர எண்கள் அனைத்தும் பித்தாகரசின் மும்மைகளில் தாங்கிப்பக்கம்-செம்பக்கமாக இருப்பதைக் காணலாம் (எடுத்துக்காட்டு: 3-4-5, 5-12-13).
# மையப்படுத்தப்பட்ட வர்க்க எண்

## பண்புகள்

### மையப்படுத்தப்பட்ட வர்க்கப் பகா எண்

ஒரு மையப்படுத்தப்பட்ட வர்க்க எண் ஒரு பகா எண்ணாகவும் இருக்குமானால் அது *மையப்படுத்தப்பட்ட வர்க்கப் பகா எண்* என அழைக்கப்படும். வர்க்க எண்கள் ஒருபோதும் பகா எண்களாக இருக்காது. ஆனால் சில மையப்படுத்தப்பட்ட வர்க்க எண்கள் பகா எண்களாக இருக்கும்.  
மையப்படுத்தப்பட்ட வர்க்கப் பகா எண்கள் சில:  
:5, 13, 41, 61, 113, 181, 313, 421, 613, 761, 1013, 1201, 1301, 1741, 1861, 2113, 2381, 2521, 3121, 3613, … .
# உதயரவிச்சந்திரிக்கா

**உதயரவிச்சந்திரிக்கா** இராகம் கர்நாடக இசையில் ஒரு ஜன்னிய இராகம் ஆகும். இது 22வது மேளகர்த்தா இராகமாகிய "வேத" என்றழைக்கப்படும் 4வது சக்கரத்தின் 4 வது இராகமாகிய கரகரப்பிரியாவின் ஜன்னிய இராகம் ஆகும். இவ்விராகம் விரிவான ஆலாபனைக்கு இடம் கொடுக்கும். இந்த இராகத்தை **சுத்த தன்யாசி** என்றும் அழைப்பர்.
# உதயரவிச்சந்திரிக்கா

## இலக்கணம்

| அவரோகணம்: | ஸ் நி<sub>2</sub> ப ம<sub>1</sub> க<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சாதாரன காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
# உதயரவிச்சந்திரிக்கா

## சிறப்பு அம்சங்கள்

- ரிசபம், தைவதம் வர்ஜம் என்பதனால் இது ஒரு வர்ஜ இராகம் ஆகும்.
- இது உபாங்க இராகம் ஆகும்.
- இவ்விராகத்தின் காந்தார, மத்திம, பஞ்சம, நிசாத மூர்ச்சனைகளே முறையே மோகனம், மத்தியமாவதி, இந்தோளம், சுத்தசாவேரி ஆகிய இராகங்களாக ஒலிக்கின்றன.
# உதயரவிச்சந்திரிக்கா

## உருப்படிகள்

| வர்ணம் | *சிறீ ராஜமாதங்கி* | ஆதி | முத்தையா பாகவதர் |  |
| --- | --- | --- | --- | --- |
| கீர்த்தனை | *எந்த நேர்ச்சினா* | ஆதி | தியாகராஜர் |  |
| கிருதி | *சுப்பிரமன்யேன ரக்ஷிதோஹம்* | ஆதி | முத்துசுவாமி தீட்சிதர் |  |
| கிருதி | *ஹிமகிரி தனயே* | ஆதி | முத்தையா பாகவதர் | } |
# மீடியாவிக்கி:Gadget-Wiktionarylookup.js
document.addEventListener("dblclick", wiktLookup.findWord, true); //capture
} else if (document.attachEvent) {
document.attachEvent("ondblclick", wiktLookup.findWord);
}
else {
document.ondblclick = wiktLookup.findWord;
}
}
wiktLookup.supported = function {
if (navigator && navigator.userAgent && navigator.userAgent.indexOf('Gecko') !== -1 && navigator.productSub && navigator.productSub <= 20090823 && navigator.productSub > 2000000) {
//old moz has broken support for html entities.
//FIXME: figure out exact date when gecko was fixed.
return false;
}  
if (wiktLookup.useNewWindow) return false;
if (window.XSLTProcessor || document.selectNodes ) return true; //note: second part for IE  
return false;
}  
$(wiktLookup.setup);  
$(function {
if (!wiktLookup.definitionBegin) wiktLookup.definitionBegin = 'Definition (';
if (!wiktLookup.definitionEnd) wiktLookup.definitionEnd = '):';
if (!wiktLookup.hideText) wiktLookup.hideText = 'hide';  
var div = document.createElement('div');
div.id = 'dict-popup-container';
var = document.createElement('iframe');
.style. = '';
if (wiktLookup.mode !== 'bottom') .style.position = 'absolute';
.style.display = '';
.style.zIndex = '102';
if (wiktLookup.mode === 'bottom') {
.style.;
}
else {
.style.width = (wiktLookup.width ? wiktLookup.width + 'px' : ''); //default 300 if unset
}
.style.height = (wiktLookup.height ? wiktLookup.height + 'px' : ''); //default 150 if unset.
.id = 'dict-popup-';
.src = 'about:blank';  
if (wiktLookup.mode === 'bottom') {
div.style.padding = '0.3em';
div.style.display = '';
div.style.position = 'fixed';
div.style.margin = '0';
div.style.bottom = '0';
div.style.zIndex = '50';
div.style.background = 'url(//upload.wikimedia.org/wikipedia/commons//e/ec/Wiktionary-logo.svg/-Wiktionary-logo.svg.png) white no-repeat 30%';
div.style.borderTop = 'solid thin black';
div.style.;  
div.appendChild(document.createTextNode(wiktLookup.definitionBegin));
var link = document.createElement('a');
link.href = '#';
link.onclick = wiktLookup.hide;
link.appendChild(document.createTextNode(wiktLookup.hideText));
div.appendChild(link);
div.appendChild(document.createTextNode(wiktLookup.definitionEnd));
}
div.appendChild;
document.body.appendChild(div);  
});  
wiktLookup.hide = function {
try {
var = document.getElementById('dict-popup-');
if (.src !== 'javascript:%22%20%22') .src = 'javascript:%22%20%22'; //transparent
//not using about:blank due to bug with font re-sizing on firefox.
.style.display = '';
document.getElementById('dict-popup-container').style.display = '';
} catch(e) {/*ignore*/ }
}
}
# தயாவதி

**தயாவதி** இராகம் கருநாடக இசையில் பயன்படும் 22வது மேளகர்த்தா இராகமாகிய "வேத" என்றழைக்கப்படும் 4வது சக்கரத்தின் 4 வது இராகமாகிய கரகரப்பிரியாவின் ஜன்ய இராகம் ஆகும்.
# தயாவதி

## இலக்கணம்

| அவரோகணம்: | ஸ் நி<sub>2</sub> ப ம<sub>1</sub> க<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சாதாரன காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- தைவதம் வர்ஜம் என்பதனால் இது ஒரு வர்ஜ இராகம் ஆகும்.
- இது உபாங்க இராகம் ஆகும்.
- ஆரோகணத்தில் மத்திமம் வர்ஜம். அவரோகணத்தில் ரிஷபம் வர்ஜம்.
# தயாவதி

## உருப்படிகள்

- தில்லானா - திரிபுட - ந. ச. இராமச்சந்திரன்.
# விக்கிப்பீடியா:விக்சனரி பார்

**விக்சனரி பார்!** என்பது தமிழ் விக்கித் திட்டங்களில் சில இடங்களில் பொருள் தெரியாச் சொற்களுக்கு ஒவ்வொரு முறையும் விக்சனரிக்கு ஓடாமல், தெரியாச் சொல்லின் மீது இரு சொடுக்கல் (Double Click) செய்வதன் மூலம் அவற்றுக்கான விளக்கத்தை அதே பக்கத்தில் சொல்லுக்கு அருகிலேயே சிறிய பெட்டியில் பெற முடியும். இதில் குறிப்பிடத்தக்க ஒன்று பக்கம் மறு ஏற்றம் (Reload) ஆகாது. எனவே, இதனைப் பயன்படுத்துவது இணையப் பயன்பாட்டு அளவையும் குறைக்கும். இது ஆங்கில விக்கிசெய்தி திட்டத்தில் தொடங்கப்பட்டுத் தற்போது பல திட்டங்களில் பல மொழிகளில் பயன்பாட்டில் உள்ளது. இது தமிழ் விக்கித் திட்டங்களுக்கேற்ப சூர்யபிரகாசால் தனிப்பயனாக்கப்பட்டது. விக்சனரியில் சோடாபாட்டில் நிர்வாக உதவிகளைச் செய்து கொடுத்தார். மேலதிக விபரங்களுக்கு அருகிலுள்ள படத்தைச் சொடுக்கிப் பெரிதாக்கிப் பார்க்கவும். இது இயங்குவதற்கு, உங்கள் உலாவியில் ஜாவாஸ்கிரிப்ட் இயக்கத்தில் இருக்க வேண்டும்.
# விக்கிப்பீடியா:விக்சனரி பார்

## நிறுவல்

### கருவியாக நிறுவ

- **என் விருப்பத்தேர்வுகள்** என்பதைச் சொடுக்கிவரும் பக்கத்தில் கடைசியாக உள்ள **கருவிகள்** எனும் தத்தலில் **தொகுப்புதவிக் கருவிகள்** எனும் பிரிவில் உள்ள **விக்சனரி பார்!** என்பதைத் தேர்ந்தெடுக்கவும். இது ஒரு கருவியாக உங்கள் அமர்வுக்கு நிறுவப்பட்டுவிடும். மேலும் ஒவ்வொரு முறையும் உங்கள் நெறியத்தோல் ஏற்றம்பெறாமல் (load) இருக்கும்.  
:::::::::என் விருப்பத்தேர்வுகள் → கருவிகள் → தொகுப்புதவிக் கருவிகள் → விக்சனரி பார்!
# விக்கிப்பீடியா:விக்சனரி பார்

## நிறுவல்

### நிரல்வரியாக நிறுவ

- இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)  
'''<big><source lang="javascript">
importScript('பயனர்:Surya_Prakash.S.A./விக்சனரிபார்.js');
</source></big>
'''
# தமிழ்வழிப் பொறியியல் கல்வி

**தமிழ் வழிப் பொறியியல் கல்வி** தமிழகத்தில் மு.கருணாநிதி முதலமைச்சராக இருந்த கால கட்டத்தில் (13 மே, 2006 முதல் 15 மே, 2011 வரை) துவங்கிய ஒரு திட்டமாகும். இது கோவையில் நடந்த உலகத் தமிழ்ச் செம்மொழி மாநாட்டில் முன்மொழியப்பட்டது.
# தமிழ்வழிப் பொறியியல் கல்வி

## நடைமுறைப்படுத்துதல்

சென்னை அண்ணா பல்கலைக்கழகம், மற்றும் அண்ணா தொழில்நுட்பப் பல்கலைக்கழகம், திருச்சிராப்பள்ளி, கோயம்புத்தூர், மதுரை ஆகிய இடங்களில் இது நடைமுறைப்படுத்தப்பட்டுள்ளது. முதன் முதலாக தமிழ்வழியில் பொதுவியல் (குடிசார் பொறியியல்) மற்றும் எந்திரவியல் ஆகிய படிப்புகள் அறிமுகம் செய்யப்பட்டுள்ளன.
# தமிழ்வழிப் பொறியியல் கல்வி

## மாணவர்கள்

ஆண்டுதோறும் ஒரு பிரிவுக்கு, அதாவது பொதுவியல் மற்றும் இயந்திரவில் இரண்டு பிரிவுகளுக்கும் தனித்தனியாக அறுபது மாணவர்கள் ஒற்றைச் சாளர முறை கலந்தாய்வில் ஏற்றுக்கொள்ளப்படுகிறார்கள்.
# தமிழ்வழிப் பொறியியல் கல்வி

## பாடநூல்கள்

இந்தப் படிப்புகளுக்கான பாடநூல்கள் ஆசிரியர்கள் மற்றும் தேர்ந்தெடுத்த, மூத்த தமிழ் வழிக் கல்வி மாணவர்களால் மொழி பெயர்த்து இயற்றப்பட்டன. பாடப் புத்தகங்களை தட்டச்சி மின்வடிவில் தர அதிகபட்சமாக 45 வரை ஒப்பந்தம் வெளியிடப்பட்டது.
# 24 மனை தெலுங்கு செட்டியார் திருமணச் சடங்குகள்

இக்கட்டுரையில் 24 மனை தெலுங்குச் செட்டியார் சாதியின் திருமணச் சடங்குகள் விளக்கப்பட்டுள்ளன.
# 24 மனை தெலுங்கு செட்டியார் திருமணச் சடங்குகள்

## 24 மனை தெலுங்கு செட்டியார்கள் குல மரபுகள்

24 மனை தெலுங்கு செட்டியார் சமுதாயத்தினர் தந்தை வழியை ஆதாரமாகக் கொண்டு விளங்கும் சமுதாய அமைப்பாகும். 24 மனை அல்லது வீடு என்பன 24 கோத்திரங்களைக் குறிக்கும். முதல் 16 மனைகள் அல்லது வீடுகள் ஆண் கோத்திரங்கள் என்றும், மீதி 8 மனைகள் அல்லது வீடுகள் பெண் கோத்திரங்கள் என்றும் கருதப்படுகின்றன.  
16 ஆண் வீடு கோத்திரங்கள்: 1 மும்முடியர் 2. கோலவர் (கோலயவர்) 3. கணித்தியவர் 4. தில்லையவர் 5. பலிவிரியர் 6. சென்னையவர் 7. மாதளையவர் 8. கெந்தவங்கவர் 9. ராஜபைரவர் 10. வம்மையர் 11. கப்பவர் 12. தரிசியவர் 13. வஜ்யவர் 14. கெந்தியவர் 15. நலிவிரியவர் 16. சுரயவர்  
8 பெண் வீடு கோத்திரங்கள்: 1. மக்கடையார் 2. கொரஹையவர் 3. மாரட்டையர் 4. ரெட்டையர் (கவலையர் / ரெக்கையர்) 5. பில்லிவங்கவர் 6. தவ்ளையர் 7. சொப்பியர் 8. லொட்டையவர்
# 24 மனை தெலுங்கு செட்டியார் திருமணச் சடங்குகள்

## 24 மனை தெலுங்கு செட்டியார்கள் குல மரபுகள்

### ஸகோத்ரத்தில் பெண் எடுக்க/கொடுக்கக் கூடாது

ஆண் கோத்திரங்கள் (16 மனைகள்அல்லது வீடுகள்) சகோதர கோத்திரங்களாகக் கருதப்படுதுவதாலும் (பங்காளிகள்); அது போல பெண் கோத்திரங்கள் (8 மனைகள் அல்லது வீடுகள்) சகோதர கோத்திரங்களாகக் கருதப்படுதுவதாலும், திருமணம் ஆண் கோத்திரத்தைச் சேர்ந்த 16 மனைகள் அல்லது வீடுகளுக்குள்ளோ அல்லது பெண் கோத்திரத்தைச் சேர்ந்த 8 மனைகள் அல்லது வீடுகளுக்குள்ளோ ந்டைபெறாது. எனவே ஆண் கோத்திரத்தார் பெண் கோத்திரத்திலும் - பெண் கோத்திரத்தார் ஆண் கோத்திரத்திலும் திருமணம செய்து கொள்ளும் வழக்கம் கடைப்பிடிக்கப்படுகிறது.
# 24 மனை தெலுங்கு செட்டியார் திருமணச் சடங்குகள்

## 24 மனை தெலுங்கு செட்டியார்கள் குல மரபுகள்

### வைதீக மரபு சாரா திருமண முறைகள்.

24 மனை தெலுங்கு செட்டியார் திருமண முறைகள் பிறமொழிக் கலப்பு இன்றியே காலங்காலமாய் நிகழ்ந்து வந்தன. சமீப காலங்களிலேயே வேத மந்திரங்களோதி வைதீக முறைப்படி திருமணங்கள் நடைபெறுகின்றன. 24 மனை தெலுங்கு செட்டியார் இனத்தை சேர்ந்த 'செட்டுமைக்காரர்' என்பவர் திருமணத்தை நடத்துவார். செட்டுமைக்காரர் ஆவதற்கு சில சடங்குகள் உள்ளன, அவர் திருமணமானவராகவும் குழந்தை பேறு உள்ளவராவும் இருக்க வேண்டும்.
# 24 மனை தெலுங்கு செட்டியார் திருமணச் சடங்குகள்

## திருமண முன் ஏற்பாடு

மணமகன் அல்லது மணமகளின் பெற்றோர் தங்கள் மகன் அல்லது மகளுக்கு திருமண வயது வந்தவுடன் திருமணம் செய்வதற்கு ஏற்ப ‘குருபலன்’ வந்துவிட்டதா? என்று தெரிந்து கொள்வர். அந்நாளில் திருமண அமைப்பாளர்கள் அல்லது நிறுவனங்கள் என்று எதுவும் கிடையாது. மணமகன்-மணமகள் வீட்டாரிடையே செய்திகள் பரிமாறிக் கொள்ள இடையில் இருப்பவரை ‘தானாவதிக்காரர் (திருமணத்தரகர்)’ என அழைப்பர். இவர் மூலம் சாதகப் பரிவர்த்தனை நடைபெறும். ஒரு நாளில் நல்ல சகுனம் பார்த்து சாதகம் பொருத்தம் பார்க்கச் செல்லு வார்கள்  
சாதகம் பொருந்தி வந்தாலும்கூட குறிப்பிட்ட ஒரு சில குடும்பத்தினர் குலதெய்வக் கோயிலில் ‘பூவாக்கு’ கேட்டோ அல்லது ‘பல்லி சகுணம்’ கேட்டோதான் மேற்கொண்டு செயல் செய்யத் தொடங்குவர்.